Pre 5 godina, doživela sam nešto
što bi bilo najsličnije Alisi u zemlji čuda.
Pen Stejt je pitao mene, nastavnika komunikologije
da li želim da držim časove komunikacije studentima inženjerstva.
Bila sam preplašena. (Smeh)
Zaista preplašena. Preplašena od tih studenata i njihovih velikih mozgova
i njihovih obimnih knjiga i njihovih nepoznatih reči.
Ali, kako su se ovi razgovori odvijali,
doživela sam isto što i Alisa kada je upala
u zečiju rupu i otvorila vrata potpuno novog sveta.
Tako sam se osećala kada sam vodila te razgovore
sa studentima. Bila sam oduševljena idejama
koje oni imaju i želela sam da i drugi mogu da dožive taj čudesni svet.
A verovala sam da je ključ za otvaranje tih vrata
odlična komunikacija.
Nama je očajnički potrebna dobra komunikacija sa našim
naučnicima i inženjerima da bismo promenili svet.
Naši naučnici i inženjeri su ti
koji su se uhvatili u koštac sa najvećim izazovima, od energije
preko sredine do zdrvstvene zaštite, između ostalog,
i ako mi ne znamo ništa o tome i ne razumemo to,
taj posao nije urađen i verujem da je naša odgovornost
kao ne-naučnika da imamo ove interakcije.
Ali ovi divni razgovori se ne mogu desiti, ako nas naši naučnici
i inženjeri ne pozovu da vidimo njihovu zemlju čuda.
Zato, naučnici i inženjeri, molim vas, pričajte štreberski sa nama.
Želela bih da podelim sa vama nekoliko načina kako to možete uraditi
da budete sigurni da mi možemo da vidimo kako je vaša nauka seksi
i da je vaš inženjering privlačan.
Prvo pitanje na koje bi trebalo da nam odgovorite je: Pa šta?
Recite nam zašto je vaša nauka bitna za nas.
Nemojte mi samo reći kako vi proučavate trabekule
nego mi recite da proučavate trabekule, koje su poput mreže koja čini strukturu naših kostiju
i bitna za shvatanje i lečenje osteoporoze.
I kada objašnjavate svoju nauku, izbegavajte žargon.
Žargon je barijera u našem razumevanju vaših ideja.
Naravno, možete reći "temporalno i spacijalno", ali zašto ne biste jednostavno rekli
"prostorno i vremenski", onako kako je mnogo razumljivije za nas?
Učiniti te ideje dostupnim, nije isti što i zaglupeti ih.
Umesto toga, kao što je Ajnštajn rekao, učinite sve
jednostavnim koliko je to moguće, ali ne jednostavnijim.
Možete jasno izraziti svoju nauku
bez toga da kompromitujete ideje.
Treba uzeti u obzir da imamo primere, priče
i analogije. To su stvari preko kojih ćete nas uključiti
i zainteresovati za svoj sadržaj.
I kada predstavljate svoj rad, izbacite numerisanje.
Da li ste se ikada zapitali zašto se to zove bullet (metak)? (Smeh)
Šta rade meci? Meci ubijaju
i oni ce ubiti vašu prezentaciju.
Slajd kao ovaj, nije samo dosadan, već se i previše oslanja
na jezički deo našeg mozga i uzrokuje da postanemo preplavljeni.
Umesto toga, ovaj primer slajda od Ženeviv Braun je
mnogo efektniji. Pokazuje da je specijalna struktura
trabekule tako jaka, da je zapravo inspirisala
unikatni dizajn Ajfelovog tornja.
Trik je u tome da se koristi jedna, čitka rečenica
u koju se publika može uneti ako se pomalo izgubi
i onda obezbedite slike koje deluju na naša ostala čula
i stvaraju dublje razumevanje
o tome šta se opisuje.
Mislim da je ovo par ključnih stvari koje mogu pomoći
da se nama ostalima otvore vrata i da vidimo zemlju čuda
nauke i inžinjeringa.
Zato što su me inženjeri sa kojima sam radila
naučili da budem u dodiru sa svojim unutrašnjim streberom,
želim da sumiram sve sa jednačinom. (Smeh)
Uzmite nauku, oduzmite numerisanje
i vaš žargon, podelite relevantnošću,
znači, podelite sa publikom ono sto je važno
i pomnožite to sa strašću koju imate
za taj izvanredan posao koji radite
i to je jednako izvanrednoj interakciji
koja je puna razumevanja.
I tako, naučnici i inženjeri, kada rešite
ovu jednačinu, svakako pričajte štreberski sa mnom. (Smeh)
Hvala vam. (Aplauz)